Toast Coetzer van Weg Agterpaaie besoek Maskam Brouery - My Matzikama | My Matzikama
Toast Coetzer van Weg Agterpaaie besoek Maskam Brouery
Toast Coetzer, skrywer vir die tydskrif WEG!, hou deesdae sy lyf aanbieder ook. Die televisiereeks, Weg Agterpaaie, is 'n realiteitsprogram wat na verskillende plekke reis om die mooi van veral klein dorpies, die mense en wat hulle doen, op kamera vas te vang.
Op Woensdag, 15 November het Coetzer en die span van Weg Agterpaaie, as deel van hul toer deur die Namakwa Weskus, Maskam Brewing Company besoek. Hulle het in diepte ingegaan oor wat by MBC gebeur en wat hulle aanbied. Hulle het veral gefokus op Maskam Brouery se craft biere. Maskam Brouery het vandag spesiaal gebrou en Weg Agterpaaie die proses daarvan gewys.
Joyce Botha, ma van eienaar Mareé Botha, het aan Sophia Van Taak, mede-aanbieder van Weg Agterpaaie en skrywer vir WEG!, haar spesialiteit, die meng van alkoholiese drankies gewys.
Die span het ook 'n draai by Teubes Family Wines net buite Vredendal gemaak waar hulle deur rieldansers vermaak is. Die rieldansers het ook vir Van Taak probeer leer hoe om te rieldans, maar volgens haar kon sy dit nie so lekker kry nie.
Die span het ook onder meer by die netvissers van Papendorp geleer van hardersvang in die Olifantsriviermond en 'n draai gemaak op Lambertsbaai. Van Taak sê dat die omgewing hier in die Matzikama-streek baie mooi is.
"As die geleentheid daar is, sal ek in 'n oogwink na 'n omgewing soos hierdie kom trek," sê Van Taak.
Die dag is afgesluit met 'n ete en drankies, voorgesit deur Maskam Brouery. Die episode sal in Maart 2018 op DStv-kanaal, VIA uitgesaai word.
Weg Agterpaaie toer nog tot einde November teen die Weskus op met draaie deur die Namakwaland en die Richtersveld.
Oasis Country Lodge is gerieflik geleë op die N7-hoofweg tussen Kaapstad en Namibië. Dit is die perfekte oornagplek vir...
Die Keldery is een van die restaurante in die Matzikama-streek wat nie hul besoekers teleurstel as dit kom by...
Botuin bied selfsorgverblyf in kothuise op 'n olyfplaas van 5 hektaar aan die buitewyke van Vanrhynsdorp, aan die voet...
Die beste wynkelders in die Matzikama-streek
Kry jy dalk eersdaags kuiergaste of verhuis jy dalk binnekort na die Matzikama-streek en jy is nie seker waarheen...